# Referat fra Bestyrelsesmøde 31-01-2024

Fraværende: Jette Schmidt

1. **Godkendelse af referat fra sidste møde pr. 23/11-2023**Godkendt.
2. **Nyt fra forretningsudvalget.**Generalforsamling afvikles fredag den 22. marts 2024 i Kulturhuset i Frederiks.   
   Udvalgsformænd skal udarbejde beretning, skulderklap og indstilling til årets AIF’er.   
   FU vil fremlægge beretningerne til generalforsamlingen. Hver udvalgsformand bedes derfor lave 3 ”highlights”, som præsenteres på generalforsamlingen, for at holde styr på tidsrammen på generalforsamlingen.   
   Deadline for aflevering til formanden: søndag den 18. februar.   
     
   De AIF’ere som tildeles et skulderklap, som ikke kan deltage i generalforsamlingen, skal udvalgsformanden sørge for billede og gaveudlevering til AIF’eren. Billede skal bruges til generalforsamlingen.   
   Generalforsamlingen vil også blive reklameret som begivenhed på Facebook.  
     
   Ny forretningsorden kræver vedtægtsændringer, som er blevet sendt rundt til udvalgsformændene. Vedtægtsændringerne vil blive fremlagt på generalforsamlingen af næstformanden.   
     
   Der er en problematik i hallen med opsætning af ”bander”. Hallen sender brev ud til brugerne (AIF, skoler mv) om mulige løsningsforslag.  
     
   FU har bevilget e-sport 40.000 kr. til udskiftning/udvidelse af nye computere. Esport har modtaget mange fondsmidler. Nuværende computere vil blive solgt til medlemmer.   
     
   Forårsmessen afvikles 6. april.  
   AIF har booket 2 stande, hvoraf esport tager den ene, hvor man bl.a. kan prøve VR-briller.   
   Viborg Kommune har et [kampagnesæt](https://viborg.dk/oplevelser-og-fritid/frivillig/laan-kampagnesaet/) man kan låne for at reklamere for frivillighed. Dette skal dog bookes i god tid.   
   Hvis nogen ønsker at tage den anden stand, bedes man kontakte formanden.  
   FU udarbejder et setup til forårsmessen, som sendes rundt.
3. **Regnskabsopfølgning:**Forretningsføreren var fraværende under mødet, men kassebeholdningen ser fornuftig ud.
4. **Nyt fra udvalgene (bordet rundt):**
   1. *Fodbold.*Veloverstået Alhede cup 2024 – det er gået helt fantastisk og der har været stor opbakning.   
      Opstart af Herre senior og ungdomshold starter om lidt.
   2. *Håndbold.*Intet nyt.
   3. *Badminton.*Ok opstart – der er en bane mindre end sidste år.
   4. *Gymnastik*Det kører godt - Der er pr. dags dato 169 medlemmer på gymnastik.  
      Der er stor efterspørgsel om betaling ved holdtilmelding kan løses via MobilePay. FU følger op om MobilePay kan implementeres til holdtilmelding som betalingsløsning.
   5. *Svømning.*Det går godt i svømning. Lidt udfordringer med at finde medlemmer til   
      Power-holdet, som afvikles om onsdagen, men der forventes at findes en løsning.   
      Udvalget har haft lidt udskiftning i bemandingen.   
      Dagen efter gymnastikopvisning, har svømning stævne i svømmehallen.   
      Der arbejdes på noget videomateriale, som reklame for de forskellige svømmehold.   
      Der er startet et nyt hold – et ekstra barselshold om mandagen, som er fyldt og med venteliste.
   6. *Motion.*Havde et fantastisk arrangement ”Motion, bobler og kransekage” kort før nytår. Dette forventes at blive gentaget i 2024. Der var flot fremmøde, omkring 200 deltagere, på trods af dårligt vejr.   
      Mountainbike og løb er der ikke så stor tilslutning til, hvorimod der er venteliste på spinning.
   7. *60+*Ikke så meget nyt – det går godt - sluttede 2023 af med 86 medlemmer. Er foreløbigt på 69 medlemmer.
   8. e-Sport  
      Udvalget arbejder på plan med udskiftning og udvidelse af computere.   
      Oldboys er lukket som hold, men der er opstartet et nyt tirsdagshold.
   9. *Sponsor*Der er kommet 3 nye sponsorere:   
      - Rafn Transport  
      - VTI  
      - Alhedens autoteknik.
   10. *Event  
       Intet nyt.*
5. Eventuelt.  
     
   Byens kagemand afvikler 40-års jubilæum med ”musik- og kagefest” i Frederiks til juni. Der er en arbejdsgruppe som står for planlægning, men der vil komme stort behov for frivillige. Der er lavet et overslag på ca. 50 frivillige i løbet af dagen. Mere info følger.   
     
   Fredag i uge 6 – der afvikles diskofest for børn og unge.  
     
   Der er lavet drejebog på ”Sportscamp”.  
   Den 19. februar kl. 17.00 – 18.00 afvikles møde med dem, som ønsker at give et bidrag til sportscamp.  
   Hvert udvalg skal kun være repræsenteret én dag i sportscampen. Sportscampen forventes igen at blive afvikles i uge 42.   
     
   Der sendes mail ud med reminder om tilbuddet for frivillige ift. Badminton og svømning om fredagen. Af tidligere erfaring, kan mailen fra Conventus lande i spam-mappen.   
   Husk at de frivillige også gerne må tage deres familie med.   
     
   Alhede Hallerne er ved at få udbedret deres tag.  
   Viborg Kommune har bevilget penge til udbedring af hallens tag.